**OSLOBOĐENJE OD PLAĆANJA**

**KOMUNALNE NAKNADE ZA OBRTNIKE I PRAVNE OSOBE**

Grad Koprivnica temeljem Odluke o oslobađanju plaćanja komunalne naknade („Glasnik Grada Koprivnice“ br. 3/20) u potpunosti oslobađa plaćanja komunalne naknade obrtnike i pravne osobe za mjesece; travanj, svibanj i lipanj 2020. godine, koji su **obustavili** **obavljanje poslovne djelatnosti radi „posebnih okolnosti“**.

Uvjet za oslobođenje su uredno podmirene obveze iz prethodnog razdoblja uz odstupanje u visini jedne mjesečne obveze.

**Oslobođenje se ne odnosi na naknadu za uređenje voda (NUV) koja je prihod Hrvatskih voda**, a naplata iste se vrši putem jedinstvene uplatnice zajedno sa komunalnom naknadom. Dakle, iznos na zaprimljenim uplatnicama koji se odnosi na NUV mora biti podmiren za period koji se oslobađa od naplate komunalne naknade.

Za ostvarenje prava oslobođenja plaćanja komunalne naknade potrebno je podnijeti popunjeni zahtjev (koji možete preuzeti na našoj stranici), a zahtjevu se prilažu sljedeći dokumenti:

1. Preslika (u elektronskom obliku; pdf ili sl.) Obrasca/Potvrde o odjavi fiskalizacije prema Poreznoj upravi,
2. Preslika (u elektronskom obliku; pdf ili sl.) Zahtjeva za odgodu plaćanja poreza uslijed nastupa posebnih okolnosti prema Poreznoj upravi.
3. Potvrda e-porezne o prihvaćanju Zahtjeva za odgodu plaćanja poreza uslijed nastupa posebnih okolnosti.

Zahtjev za oslobađanje plaćanja komunalne naknade podnosi se putem elektroničke pošte na e-mail adresu: mjere@koprivnica.hr, a samo iznimno slanjem redovnom poštom na adresu: Grad Koprivnica, Zrinski trg 1, 48 000 Koprivnica.